IVL บวกเกือบ 4% รับส่วนต่าง PTA ฟื้นตัว-เก็งกำไร Q2 โดดเด่น
IVL บวกเกือบ 4% รับส่วนต่าง PTA ฟื้นตัว-เก็งกำไร Q2 โดดเด่น ล่าสุด ณ เวลา 11.02 น. ราคาอยู่ที่ 32.50 บาท ปรับตัวขึ้น 1.00 บาท หรือ 3.17% มูลค่าการซื้อขายที่ 787.06 ล้านบาท
21 มิ.ย. 2559

ผู้สื่อข่าวรายงานว่า บริษัท อินโดรามา เวนเจอร์ส จำกัด (มหาชน) หรือ IVL ณ เวลา 11.02 น. ราคาอยู่ที่ 32.50 บาท ปรับตัวขึ้น 1.00 บาท หรือ 3.17% มูลค่าการซื้อขายที่ 787.06 ล้านบาท โดยเปิดตลาดที่ 31.75 บาท ต่ำสุดที่ 31.25 บาท สูงสุดที่ 32.75 บาท
โดย บล.เมย์แบงก์ กิมเอ็ง ระบุในบทวิเคราะห์ว่า สัปดาห์ที่ผ่านมาราคาวัตถุดิบอ้างอิงแนฟทาลดลง 3.1 % WoW ขณะที่ราคาผลิตภัณฑ์ โอเลฟินส์เพิ่ม 0.5-2.3 % WoW ส่งผลให้ส่วนต่างโอเลฟินส์เพิ่มขึ้น 3.2-5.7 % WoW นำโดย HDPE เป็นบวกต่อ SCC PTTGC และส่วนต่าง PTA +9.7 % WoW เป็นบวกต่อ IVL
ด้าน GRM เฉลี่ยสัปดาห์ก่อนเพิ่มขึ้น 3.7% WoW เป็น 4.4 เหรียญต่อบาร์เรล หนุนโดยส่วนต่างราคาน้ำมัน Jet และน้ำมันเตา ขณะที่ส่วนต่างน้ำมันเบนซินยังอ่อนตัวลงต่อเนื่อง ในเดือน มิ.ย. ส่วนต่างน้ำมันดีเซลและ Jet ปรับตัวดีขึ้น
ทั้งนี้ คงมุมมองเป็นกลางต่อกลุ่มปิโตรเคมี ขณะที่ IVL เป็น Trading Pick จากกำไรปกติ 2Q59 ที่คาดจะฟื้นตัวเด่น